cyanic-selkie/wikianc huggingface dataset:
เดอะเน็กซัส
ประวัติ
เน็กซัสมีหัวหน้ากลุ่มคือเวด บาร์เร็ตต์เปิดตัวครั้งแรกในรอว์ (7 มิถุนายน 2010) โดยการรุมเล่นงานจอห์น ซีนาแถมยังทำลายโชว์ในรอว์ ในมันนีอินเดอะแบงก์ (2010) เน็กซัสก็ได้ไปรบกวนกาปล้ำของซีนาในการชิงแชมป์ WWEกับเชมัสในกรงเหล็ก ทำให้ซีนาแพ้ และได้ท้าเจอกันในรูปแบบแทคทีม 7 ต่อ 7 ในซัมเมอร์สแลม (2010) โดยกลุ่มเน็กซัสได้เจอกับทีม WWE นำโดยจอห์น ซีนา แต่ก่อนถึงซัมเมอร์สแลม เน็กซัสได้มาลอบทำร้ายเดอะเกรทคาลี จนทำให้ไม่สามารถร่วมปล้ำในครั้งนี้ได้ แต่ทีม WWE ก็ได้นำแดเนียล ไบรอัน อดีตสมาชิกเน็กซัส มาร่วมแทน และกลุ่มเน็กซัสเป็นฝ่ายแพ้ โดยบาร์เร็ตต์ถูกซีนาจับใส่ STF จนต้องตบพื้นยอมแพ้ หลังจากนั้นไม่นานลูกทีมอย่างดาร์เรน ยัง คิดที่จะพิสูจน์ความเป็นลูกทีมที่ดีโดยเขาต้องการจะเอาชนะซีนา แต่ก็ต้องแพ้ให้กับซีนา จึงโดนกลุ่มเน็กซัสรุมและถูกไล่ออกจากกลุ่ม ต่อมาหนึ่งในสมาชิกอย่าง สกิพ เชฟฟิลด์ ก็มีอาการบาดเจ็บจนต้องพักการปล้ำ ในเฮลอินเอเซล (2010) บาร์เร็ตต์ หัวหน้ากลุ่มเน็กซัส จะต้องเจอกับซีนา โดยถ้าบาร์เร็ตต์ชนะ ซีนาจะต้องเข้ากลุ่มเน็กซัส แต่ถ้าบาร์เร็ตต์แพ้กลุ่มเน็กซัสจะต้องแตกทีม สุดท้ายบาร์เร็ตต์เป็นฝ่ายชนะ จากการช่วยเหลือของไมเคิล แมคกิลลิคัตตี และฮัสกี้ แฮร์ริส ทำให้ซีนา ต้องเข้ามาเป็นสมาชิกของกลุ่มเน็กซัส แต่กลุ่มเน็กซัส ก็ต้องพบกับความโชคร้ายอีกครั้งเมื่อไมเคิล ทาร์เวอร์มีอาการบาดเจ็บที่ขาหนีบ โดยให้ซีนาเล่นงานจึงต้องออกจากกลุ่ม ทำให้เน็กซัสต้องนำแมคกิลลิคัตตี และแฮร์ริสมาร่วมสมทบด้วย
ในแบรกกิ้ง ไรท์ส (2010) ซีนาต้องจับคู่กับเดวิด โอทังกา หนึ่งในสมาชิกกลุ่มเน็กซัส ตามคำสั่งของบาร์เร็ตต์ เอาชนะดรูว์ แม็กอินไทร์และโคดี โรดส์ และคว้าแชมป์แท็กทีม WWEมาครองได้ แต่ก็เสียแชมป์ในคืนต่อมาให้จัสติน เกเบรียล และฮีท สเลเตอร์ สมาชิกของกลุ่มเน็กซัสตามคำสั่งของบาร์เร็ตต์ ทำให้ครองแชมป์ได้แค่วันเดียวเท่านั้น ในเซอร์ไวเวอร์ซีรีส์ (2010) บาร์เร็ตต์ได้ชิงแชมป์ WWE กับแรนดี ออร์ตัน โดยมีซีนาเป็นกรรมการพิเศษ โดยถ้าบาร์เร็ตต์ชนะก็จะได้แชมป์ WWE และซีนาก็จะได้ออกจากกลุ่มเน็กซัสอย่างถาวร แต่ถ้าบาร์เร็ตต์แพ้ซีนาต้องออกจาก WWE สุดท้ายบาร์เร็ตต์เป็นฝ่ายแพ้ ทำให้ซีนาต้องออกจาก WWE ในรอว์ บาร์เร็ตต์ได้ขอท้าชิงแชมป์ WWE กับออร์ตันอีกครั้ง โดยก่อนปล้ำ บาร์เร็ตต์ให้กลุ่มเน็กซัสมาเล่นงานออร์ตัน ทำให้บาร์เร็ตต์ได้เปรียบมากเพราะออร์ตันเจ็บหัวเข่า แต่สุดท้ายบาร์เร็ตต์ก็ไม่สามารถคว้าแชมป์ WWE มาได้ เพราะซีนาได้มาก่อกวนการปล้ำของบาร์เร็ตต์ ในรอว์ เกเบรียลและสเลเตอร์ต้องป้องกันแชมป์แทกทีมใน 4 เส้า โดยซีนาได้มาก่อกวนการปล้ำของเกเบรียลและสเลเตอร์จนเสียแชมป์ให้กับซานติโน มาเรลลา และวลาดิเมียร์ คอซลอฟ ทำให้บาร์เร็ตต์ต้องเรียกซีนากลับมา WWE อีกครั้ง และท้าเจอกันในทีแอลซี: เทเบิล แลดเดอร์ แอนด์ แชร์ (2010) ในการปล้ำโดยใช้เก้าอี้ สุดท้ายบาร์เร็ตต์ก็เป็นฝ่ายแพ้ให้กับซีนา ในรอว์ ซีเอ็ม พังก์ได้มาเป็นหัวหน้าเน็กซัสแทนบาร์เร็ตต์ โดยบาร์เร็ตต์ได้มีแมตช์ปล้ำ 3 เส้า ในกรงเหล็ก เจอกับเชมัส และแรนดี ออร์ตัน เพื่อหาผู้ท้าชิงอันดับ 1 ในการชิงแชมป์ WWE กับเดอะมิซเจ้าของแชมป์ ในรอยัลรัมเบิล (2011) โดยระหว่างแมตช์ พังก์ได้มาก่อกวนการปล้ำ และหักหลังบาร์เร็ตต์ ทำให้บาร์เร็ตต์แพ้ และออกจากการเป็นหัวหน้ากลุ่มเน็กซัส หลังจากนั้น พังก์ได้เปลี่ยนชื่อกลุ่มเป็นเดอะนิวเน็กซัส และได้ทดสอบความแข็งแกร่งของกลุ่มนิวเน็กซัส โดยให้กลุ่มนิวเน็กซัสรุมเล่นงานแมคกิลลิคัตตี และเอาเข็มขัดให้คนในกลุ่มและตนฟาดแฮร์ริส นอกจากนั้นยังส่งโอทังกาไปให้บิ๊กโชว์เล่นงานอีกด้วย ต่อจากนั้นพังก์ก็ให้เกเบรียลและสเลเตอร์เอาดาบเคนโด้ฟาดกันเอง แต่ทั้ง 2 ไม่พอใจจึงปล่อยดาบเคนโด้และยอมออกจากกลุ่ม ทั้งคู่ได้ย้ายไปอยู่กลุ่มเดอะคอร์ของบาร์เร็ตต์ ในรอว์ เมสัน ไรอัน นักมวยปล้ำจาก FCW ได้มาก่อกวนการปล้ำของซีนากับพังก์ และเข้าร่วมเป็นสมาชิกของกลุ่มนิวเน็กซัส ในรอยัลรัมเบิลนิวเน็กซัสได้มาก่อกวนการปล้ำของแรนดี ออร์ตัน ทำให้ออร์ตันไม่ได้แชมป์ WWE ในรอว์ต่อมา แมคกิลลิคัตตีและแฮร์ริสได้ชิงแชมป์แทกทีมกับซานติโนและคอซลอฟ แต่ไม่สำเร็จ หลังแมตช์ออร์ตันได้ออกมาเล่นงานแมคกิลลิคัตตีกับแฮร์ริส และเตะเข้าที่ศีรษะของแฮร์ริสจนต้องพักการปล้ำ
พังก์จะต้องเจอกับแรนดี ออร์ตันในเรสเซิลเมเนีย ครั้งที่ 27 ตามคำสั่งของผู้จัดการทั่วไปของรอว์ โดยออร์ตันจะเจอกับสมาชิกนิวเน็กซัสในทุกสัปดาห์ โดยถ้าออร์ตันแพ้ใครคนใดของกลุ่มนิวเน็กซัส ก็จะมีสิทธิ์ในการยืนคุมด้านล่างเวที แต่ถ้าออร์ตันชนะ กลุ่มนิวเน็กซัสจะถูกแบนในแมตช์ที่ออร์ตันเจอกับพังก์ โดยประเดิมเป็นสัปดาห์แรกในการเจอกับแมคกิลลิคัตตีและสามารถเอาชนะไปได้ แถมเตะเข้าที่ศีรษะของแมคกิลลิคัตตี ต่อด้วยโอทังกาเป็นสัปดาห์ที่สอง ถึงแม้จะโดนเล่นงานก่อนหน้าที่จะเริ่มแมตช์ก็ตาม และเตะเข้าที่ศีรษะของโอทังกาเป็นคนที่สอง และสัปดาห์ที่สาม ออร์ตันก็เอาชนะไรอัน และเตะเข้าที่ศีรษะของไรอันไปเป็นคนที่สาม ทำให้พังก์ต้องเจอกับออร์ตันแบบตัวต่อตัวในเรสเซิลเมเนีย โดยจะไม่มีกลุ่มนิวเน็กซัสอยู่ข้างเวทีด้วย สุดท้ายพังก์ก็แพ้ไป ในรอว์ สมาชิกนิวเน็กซัสได้กลับมาเล่นงานออร์ตัน ในเอ็กซ์ตรีมรูลส์ (2011) พังก์ได้รีแมตช์กับออร์ตันในแมตช์ลาสแมนสแตนดิ้ง แต่พังก์ก็แพ้ให้กับออร์ตันเป็นครั้งที่2 ติดต่อกัน ในรอว์ 23 พฤษภาคม โอทังกาและแมคกิลลิคัตตี สามารถคว้าแชมป์แทกทีมโดยเอาชนะบิ๊กโชว์และเคน ต่อมาเมสัน ไรอันได้รับบาดเจ็บและต้องพักการปล้ำ ในมันนีอินเดอะแบงก์ (2011) พังก์ได้ท้าชิงแชมป์ WWE กับจอห์น ซีนา ถ้าพังก์ชนะ พังก์จะลาออกจาก WWE พร้อมกับเข็มขัดแชมป์ สุดท้ายพังก์เป็นฝ่ายชนะ และลาออกจาก WWE ไปพร้อมกับเข็มขัดแชมป์ ทำให้เน็กซัสไร้หัวหน้าทีม จนเหลือสมาชิกอยู่เพียง 2 คนคือ โอทังกาและแมคกิลลิคัตตี ก่อนจะเสียแชมป์แทกทีมให้กับโคฟี คิงส์ตัน และอีแวน บอร์น และยุบทีมลงในที่สุด
Rhabderemia
Rhabderemia เป็นสกุลของฟองน้ำที่อยู่ในวงศ์ Rhabderemiidae
สปีชีส์ในสกุลนี้พบในซีกโลกใต้
สปีชีส์ในสกุลนี้ ได้แก่:
ซ็อง เหวินยาน
ซ็อง เหวินยาน (เกิดเมื่อวันที่ 9 เมษายน ค.ศ. 1992) เป็นนักกีฬาว่ายน้ำจากประเทศจีน เคยเข้าร่วมการแข่งขันกีฬาว่ายน้ำในโอลิมปิกฤดูร้อน 2012
อาร์เทอร์ ซิลวา
อาร์เทอร์ ซิลวา(เกิดปี ค.ศ. 1956) เป็นนายกรัฐมนตรีประเทศกินี-บิสเซา คนที่ 19 สังกัดพรรคพีเอไอจีซี   โดยได้รับการแต่งตั้งจากนายกรัฐมนตรี โจเซ มารีโอ วัซ  โดยดำรงตำแหน่งตั้งแต่วันที่ 30 มกราคม ค.ศ. 2018 จนถึงวันที่ 16 เมษายน ค.ศ. 2018
โรงเรียนอนุบาลเชียงราย
โรงเรียนอนุบาลเชียงราย เป็นสถานศึกษาของรัฐประจำจังหวัดเชียงราย พัฒนาการทางด้านการศึกษาของจังหวัดเชียงราย เปิดทำการสอนครั้งแรกใน วันที่ 17 พฤษภาคม พ.ศ. 2498เดิมทีสังกัดกรมสามัญศึกษา โดยมีนายวิศิษฐ์ เรืองอัมพรเป็นผู้ก่อตั้งและผู้ว่าราชการประจำจังหวัดมาเป็นประธานในพิธีเปิด แรกเริ่มมีนักเรียนทั้งสิ้น 27คน ครู2คน คือ นางสาวอุษา บุญค้ำเป็นครูประจำชั้น นางสาวศรีสะอาด สุขานุศาสตร์เป็นครูใหญ่ ปัจจุบันนี้โรงเรียนอนุบาลเปิดสอนในระดับชั้นอนุบาลศึกษาและประถมศึกษาปีที่1-6 มีนักเรียนทั้งสิ้น 1,761 คน โรงเรียนอนุบาลเชียงรายยังประสบความสำเร็จกับนักเรียนชั้นประถมศึกษาปีที่6ที่สามารถสอบเข้าโรงเรียนสามัคคีวิทยาคมซึ่งเป็นโรงเรียนประจำจังหวัดเชียงรายได้เป็นจำนวนมากทั้งหลักสูตร วิทย์คณิต และหลักสูตรภาษาอังกฤษ
ประวัติโรงเรียน
โรงเรียนอนุบาลเชียงราย ปัจจุบันตั้งอยู่เลขที่ 487 ถนนอุตรกิจ ตำบลเวียง อำเภอเมือง จังหวัดเชียงรายมีพื้นที่ 6ไร่ 1งาน 57 ตารางวา เดิมทีสังกัดกรมสามัญศึกษา เริ่มก่อตั้งเมื่อ พ.ศ. 2497 โดยมีนายวิศิษฐ์ เรืองอัมพรศึกษาธิการจังหวัดเชียงรายเป็นผู้ขออนุมัติและงบประมาณการก่อสร้างต่อกรมสามัญศึกษา เปิดทำการสอนเมื่อวันที่ 17 พฤษภาคม พ.ศ. 2498โดยมีนายเลื่อน กฤษณะมาระ ผู้ว่าราชการจังหวัดหวัดเชียงรายในเวลานั้นมาร่วมเป็นประธานในพิธีเปิด แรกเริ่มมีนักเรียนทั้งสิ้น 27 คน ครู 2คน ได้แก่ นางสาวศรีสะอาด สุขานุศาสตร์เป็นครูใหญ่และมีนางสาวอุษา บุญค้ำเป็นครูประจำชั้น
1 มิถุนายน พ.ศ. 2505 นางสาวศรีสะอาด สุขานุศาสตร์ย้ายไปรับราชการต่อที่กรุงเทพมหานครทำให้ตำแหน่งครูใหญ่ว่างลง ทางกรมสามัญศึกษาจึงได้แต่งตั้งนางอุษา ตันสุวัฒน์ที่ดำรงตำแหน่งครูประจำชั้นในขณะนั้นมาดำรงตำแหน่งแทนนางสาวศรีสะอาด ในขณะเดียวกันบุคลากรทางโรงเรียน คุณครูและนักเรียนก็เพิ่มขึ้นจากก่อนด้วยเช่นกัน ภายหลังนางอุษา ตันสุวัฒน์ย้ายไปรับราชการต่อที่จังหวัดนครสวรรค์ และในวันที่ 25 พฤษภาคม พ.ศ. 2507กรมสามัญศึกษาแต่งตั้งให้นางสาวประเทือง โชติช่วงมาดำรงตำแหน่งแทนนางอุษา และได้โอนโรงเรียนอนุบาลเชียงรายจากกรมสามัญมาขึ้นกับสำนักงานคณะกรรมการการประถมศึกษาแห่งชาติเมื่อปี พ.ศ. 2521
1 กุมภาพันธ์ พ.ศ. 2531 สำนักงานคณะกรรมการการประถมศึกษาแห่งชาติได้แต่งตั้งนางสาวจุฑามาศ จันทร์เข็ม ผู้อำนวยการโรงเรียนอนุบาลสุโขทัยมาดำรงตำแหน่งผู้อำนวยการแทน นางสาวประเทือง โชติช่วงที่ย้ายไปดำรงตำแหน่งผู้อำนวยการโรงเรียนอนุบาลแพร่ และได้มีการพัฒนาปรับปรุงและสร้างอาคารของโรงเรียนให้เพิ่มมากขึ้น จนในวันที่ 30 กันยายน พ.ศ. 2543นางสาวจุฑามาศ จันทร์เข็ม เกษียณอายุราชการ 9 ตุลาคม พ.ศ. 2543สำนักงานคณะกรรมการการประถมศึกษาแห่งชาติแต่งตั้งนายสายันห์ นุกุลมาดำรงตำแหน่งผู้อำนวยการโรงเรียนอนุบาลเชียงราย และได้มีการพัฒนาอาหารกลางวันของนักเรียนให้รับประทานข้าวกล้องเนื่องจากต้องการให้นักเรียนมีสุขภาพแข็งแรงและได้เพิ่มสนามเด็กเล่นของเด็กเช่นสนามบาสเก็ตบอลและสนามฟุตบอลให้มีพื้นที่มากขึ้น ในวันที่ 1 เมษายน พ.ศ. 2547 นายสายันห์ นุกุลลาออกจากตำแหน่งผู้อำนวยการและได้มีการโอนย้ายสังกัดโรงเรียนจากสำนักงานคณะกรรมการการประถมศึกษาแห่งชาติเป็นสำนักงานคณะกรรมการศึกษาขั้นพื้นฐาน
1 กรกฎาคม พ.ศ. 2547 สำนักงานคณะกรรมการศึกษาขั้นพื้นฐานได้แต่งตั้งนายปรีชา ศรีสุวรรณ์มารับตำแหน่งผู้อำนวยการโรงเรียนอนุบาลเชียงรายแทนนายสายันห์ นุกุล และได้มีการพัฒนาให้โรงเรียนมีที่กันฝนเพราะจะทำให้นักเรียนไม่เปียกเมื่อฝนตก พัฒนาหม้อกับข้าวเนื่องจากหม้อเก่านั้นไม่สะอาดพอ นอกจากนั้นยังปรับปรุงโรงอาหารและอาคารเรียน และได้ยกเลิกการับประทานข้าวกล้องเป็นอาหารกลางวันเนื่องจากนักเรียนไม่รับประทานข้าวกล้องจนทำให้โรงเรียนขาดทุนและเงินที่จะพัฒนาโรงเรียนซึ่งจำเป็นต้องพัฒนาส่วนที่ไม่ได้มาตรฐานและได้มีการนำข้าวขาวมารับประทานแทนแต่ก็ยังมีการผสมข้าวกล้องลงไปเป็นบางครั้ง นอกจากนั้นยังได้นำร้านอาหารมาขายและเพิ่มร้านจำหน่ายกับข้าวในโรงอาหาร จนกระทั่งวันที่ 30 กันยายน พ.ศ. 2548นายปรีชา ศรีสุวรรณ์เกษียณอายุราชการ ในช่วงเดือน สิงหาคม พ.ศ. 2549 นายจำนงค์ พรมจันทร์มารับตำแหน่งแทนนายปรีชา ศรีสุวรรณ์ และได้ปรับปรุงห้องสมุดโรงเรียนให้ติดเครื่องปรับอากาศ ติดโทรทัศน์ตามห้องเรียนเพื่อดีต่อการศึกษาและการสอนของครู และได้สร้างอาคารเฉลิมพระเกียรติ80พรรษาขึ้นเนื่งจากเล็งเห็นว่าห้องเรียนวิชาศิลปะและห้องเรียนวิชาการงานอาชีพคับแคบและอากาศไม่ถ่ายเท ต่อมานายมงคล สุภามณีเข้ารับตำแหน่งผู้อำนวยการต่อจากนายจำนงค์ เมื่อวันที่ 14 กรกฎาคม 2554
15 พฤษภาคม พ.ศ. 2558 ทางโรงเรียนอนุบาลเชียงรายได้ทำการย้ายนักเรียนและบุคลากรบางส่วนจากโรงเรียนอนุบาลเชียงรายไปโรงเรียนอนุบาลเชียงราย (บ้านสันต้นเปา)ได้แก่ นักเรียนชั้นประถมศึกษา 4-6 ห้องทั้งหมด และครูบุคลากรบางส่วน
ปี 2563 ทางโรงเรียนได้แต่งตั้ง นายสมนึก จันทร์แดง เป็นผู้อำนวยการ
Forcepia
Forcepia เป็นสกุลของฟองน้ำที่อยู่ในวงศ์ Coelosphaeridae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
ประเทศแคนาดาในพาราลิมปิกฤดูร้อน 2016
ประเทศแคนาดา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติแคนาดาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 162 คนใน 19 ชนิดกีฬา
กรีฑา
ผลการแข่งขันดังนี้ :
จาราวา
มีข้อบ่งชี้ว่าจาราวามีเผ่ารุ่นพ่อแม่ที่สูญพันธุ์เป็นเผ่าจังกิล ซึ่งแยกกันประมาณหลายศตวรรษหรือสหัสวรรษที่แล้ว ถึงแม้ว่าชาวจาราวามีจำนวนมากกว่าชาวจังกิล ชาวจังกิลถือกันว่าสูญพันธุ์ใน ค.ศ. 1931
จาราวากลายเป็นเผ่าที่กำหนดในอินเดีย
สฺวี ฝู
สฺวี ฝู (徐福) เป็นนักเล่นแร่แปรธาตุและนักสำรวจชาวจีน เขาเกิดเมื่อ 255 ปีก่อนคริสตกาล ในรัฐฉี และหายตัวไปในทะเลเมื่อ 210 ปีก่อนคริสตกาล เขาทำหน้าที่เป็นหมอผีในราชสำนักราชวงศ์ฉิน ต่อมาจิ๋นซีฮ่องเต้ส่งเขาไปยังทะเลตะวันออกสองครั้งเพื่อค้นหายาอายุวัฒนะ การเดินทาง 2 ครั้งของเขาเกิดขึ้นระหว่าง 219 ถึง 210 ปีก่อนคริสตกาล เชื่อกันว่ากองเรือประกอบด้วยเรือสำเภา 60 ลำ ซึ่งมีทหาร ลูกเรือ เด็กชาย 3,000 คน และเด็กหญิง 3,000 คน และช่างฝีมือในสาขาต่าง ๆ หลังจากออกปฏิบัติภารกิจครั้งที่ 2 เมื่อ 210 ปีก่อนคริสตกาล เขาก็มิได้กลับมาอีกเลย
มานวยล์ แซตเทอร์นิโน่ ดา กอสตา
มานวยล์ แซตเทอร์นิโน่ ดา กอสตา (29 พฤศจิกายน ค.ศ. 1942 – 10 มีนาคม ค.ศ. 2021 ) เป็นนักการเมืองและเคยดำรงตำแหน่งนายกรัฐมนตรีประเทศกินี-บิสเซา ตั้งแต่วันที่ 26 ตุลาคม ค.ศ. 1994 จนถึงวันที่ 6 มิถุนายน ค.ศ. 1997 ซึ่งก่อนหน้านี้ในปี ค.ศ. 1977 มานวยล์ แซตเทอร์นิโน่ ดา กอสตา เคยเป็นเอกอัครราชทูตประจำประเทศคิวบา และสหภาพโซเวียต
ประยูร อุลุชาฎะ
ประยูร อุลุชาฎะ (21 พฤศจิกายน พ.ศ. 2471 –29 ธันวาคม พ.ศ. 2543) หรือรู้จักในนามปากกาชื่อ '''น. ณ ปากน้ำ''' เป็นจิตรกร นักเขียน ได้รับการยกย่องเชิดชูเกียรติให้เป็นศิลปินแห่งชาติ สาขาทัศนศิลป์ (จิตรกรรม) เมื่อ พ.ศ. 2535
ประยูรเกิดที่ชุมชนคลองมหาวงษ์ ตำบลบางเมือง อำเภอเมืองสมุทรปราการ จังหวัดสมุทรปราการ เข้าเรียนชั้นมัธยมศึกษาที่โรงเรียนวัดกลาง เมื่อ พ.ศ. 2486 ประยูรเริ่มเรียนศิลปะที่โรงเรียนเพาะช่าง แผนกฝึกหัดครูช่าง เมื่อ พ.ศ. 2488 เข้าศึกษาต่อที่คณะจิตรกรรมและประติมากรรม มหาวิทยาลัยศิลปากร จบการศึกษาระดับอนุปริญญาศิลปบัณฑิต สาขาจิตรกรรม จากนั้นได้รับการมอบหมายจากศาสตราจารย์ศิลป์ พีระศรีร่างหลักสูตร เขียนตำราเรียน และดำรงตำแหน่งเป็นอาจารย์ใหญ่ โรงเรียนศิลปศึกษา หรือโรงเรียนเตรียมมหาวิทยาลัยศิลปากร ทั้งยังทำการสอนที่คณะจิตรกรรมและประติมากรรม มหาวิทยาลัยศิลปากร ควบคู่กันไป จน พ.ศ. 2500 ได้ลาออกจากราชการและเริ่มเขียนบทความวิชาการทางด้านประวัติศาสตร์ศิลปะ โบราณคดี และโหราศาสตร์ โดยใช้นามปากกาแตกต่างกันไปตามประเภทของหนังสือที่เขียน เช่น น. ณ ปากน้ำ ใช้เขียนเรื่องเกี่ยวกับศิลปะ ประวัติศาสตร์ และโบราณคดี หลังจากนั้นได้สำรวจโบราณสถานในจังหวัดพระนครศรีอยุธยา เป็นเวลา 5 เดือน
ด้านงานจิตรกรรม ประยูรมีผลงานทั้งจิตรกรรมไทยประเพณีและศิลปะสมัยใหม่ ผลงานส่วนใหญ่มีรูปแบบของศิลปะแนวอิมเพรสชันนิสม์ ผลงานที่ชื่อ "จันทบุรี" ได้สร้างชื่อให้กับประยูรเป็นอย่างมาก โดยได้รับรางวัลเกียรตินิยมอันดับ 1 เหรียญทอง สาขาจิตรกรรม การแสดงศิลปกรรมแห่งชาติ ครั้งที่ 6 (พ.ศ. 2498) ประยูรได้ได้รับปริญญาศิลปดุษฎีบัณฑิตกิตติมศักดิ์ (สาขาประยุกตศิลปศึกษา) จากมหาวิทยาลัยศิลปากร เมื่อ พ.ศ. 2526 ประยูร อุลุชาฎะ ถึงแก่กรรมเมื่อวันที่ 29 ธันวาคม 2543 ที่บ้านพักริมทะเล อำเภอชะอำ จังหวัดเพชรบุรี ด้วยโรคหัวใจวาย สิริอายุ 72 ปี
นิรโทษกรรม (กฎหมายอาญา)
นิรโทษกรรม (amnesty) ในกฎหมายอาญา หมายถึง "การลบล้างการกระทำความผิดอาญาที่บุคคลได้กระทำมาแล้ว โดยมีกฎหมายที่ออกภายหลังการกระทำผิดกำหนดให้การกระทำนั้นไม่เป็นความผิด และให้ผู้ที่ได้กระทำการนั้นพ้นจากการเป็นผู้กระทำความผิด" นิรโทษกรรมเป็นยิ่งกว่าการอภัยโทษ เพราะกฎหมายถือว่าผู้นั้นไม่เคยกระทำผิดมาก่อน
ทางการอาจประกาศนิรโทษกรรมให้เมื่อตัดสินใจว่า การนำพลเมืองมาอยู่ใต้กฎหมายสำคัญกว่าลงโทษจากการละเมิดในอดีต นิรโทษกรรมหลังสงครามช่วยยุติความขัดแย้ง ขณะที่กฎหมายต่อต้านกบฏ การปลุกปั่นให้ขัดขืนอำนาจปกครอง ฯลฯ ยังคงไว้เพื่อขัดขวางผู้ทรยศในอนาคตระหว่างความขัดแย้งในอนาคต แต่นิรโทษกรรมสร้างสำนึกให้อภัยผู้ละเมิดในอดีต หลังข้าศึกไม่หลงเหลือแล้วซึ่งได้ดึงดูดการสนับสนุนของพวกเขา แต่อีกจำนวนมากยังหลบหนีจากทางการ ข้อดีของการใช้นิรโทษกรรมยังอาจรวมการหลีกเลี่ยงการฟ้องคดีอาญาราคาแพง โดยเฉพาะอย่างยิ่งเมื่อมีผู้ละเมิดจำนวนมากเข้ามาเกี่ยวข้อง กระตุ้นให้ผู้ที่หลบหนีทางการกลับมาปรากฏตัว และกระตุ้นการปรองดองระหว่างผู้ละเมิดกับสังคม
ไพโรจน์ โล่ห์สุนทร
นายไพโรจน์ โล่สุนทร สมาชิกสภาผู้แทนราษฎรจังหวัดลำปาง เขต 2 พรรคเพื่อไทย อดีตรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัย (2) อดีตรัฐมนตรีช่วยว่าการกระทรวงมหาดไทย ในรัฐบาลพลเอกชวลิต ยงใจยุทธ และในรัฐบาลนายชวน หลีกภัย (1) และเป็นอดีตสมาชิกสภาผู้แทนราษฎรจังหวัดลำปางหลายสมัย (2531, 2535/1, 2535/2, 2538, 2539, 2544, 2548, 2562)
ประวัติ
ไพโรจน์ โล่สุนทร เกิดมื่อวันที่ 21 ธันวาคม พ.ศ. 2479 เป็นบุตรของนายชัย กับนางทองหยิบ โล่ห์สุนทร สำเร็จการศึกษา รัฐศาสตรบัณฑิต จากมหาวิทยาลัยรามคำแหง สมรสกับนางรำไพ มีบุตร 5 คน คือ นางสาวตวงรัตน์ โล่ห์สุนทร นางสาวศรินทร โล่ห์สุนทร นายกิตติกร โล่ห์สุนทร นางสาวณฐาพร โล่ห์สุนทร และนายธนาธร โล่ห์สุนทร ซึ่งในจำนวนนี้มีบุตรถึง 3 คน เคยได้รับเลือกตั้งเป็นสมาชิกสภาผู้แทนราษฎร
ตำแหน่งทางการเมือง
นายไพโรจน์ โล่ห์สุนทร ได้รับเลือกตั้งเป็นสมาชิกสภาผู้แทนราษฎรจังหวัดลำปาง ครั้งแรกในการเลือกตั้ง พ.ศ. 2531 สังกัดพรรคเอกภาพ ต่อมาเปลี่ยนชื่อพรรคเป็นพรรคสามัคคีธรรม นำโดยนายณรงค์ วงศ์วรรณ หัวหน้าพรรค กระทั่งในการเลือกตั้งเดือนกันยายน พ.ศ. 2535 จึงย้ายมาสังกัดพรรคชาติพัฒนา และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายชวน หลีกภัย ในปี พ.ศ. 2537 และในรัฐบาลพลเอกชวลิต ยงใจยุทธ ในปี พ.ศ. 2539 จากนั้นได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัยอีกครั้ง ในปี พ.ศ. 2541
ในปี พ.ศ. 2544 ได้เข้าร่วมกับพรรคไทยรักไทย และได้รับเลือกตั้งอีกสมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค
ในปี พ.ศ. 2562 ได้รับเลือกตั้ง เป็น ส.ส. สมัยที่ 8 ในสังกัดพรรคเพื่อไทย และเป็น ส.ส. เขตที่อายุมากที่สุดที่ได้รับเลือกตั้ง คือ 82 ปี
วัดท่าข้าม (จังหวัดนครปฐม)
วัดท่าข้าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอสามพราน จังหวัดนครปฐม มีที่ดินตั้งวัดเนื้อที่ 11 ไร่ 97 ตารางวา ทางใต้ติดป่าช้าวัดนักบุญเปโตร ทางทิศตะวันตกติดคลองลัดท่าคา
วัดท่าข้าม เดิมชื่อ วัดปากลัดท่าคา ตามตำแหน่งที่ตั้งวัด มีเรื่องเล่าสืบต่อกันมาว่า มีนายพราน 3 คน ไล่ตามคล้อง ช้างหัวเสือ (บริเวณตำบลบางช้างในปัจจุบัน) นายพรานทั้ง 3 ได้เดินมาถึงวัดท่าข้าม และข้ามแม่น้ำนครชัยศรีไปเพื่อไปคล้องช้าง ชาวบ้านเรียกสืบต่อกันมาว่า ท่าข้าม ต่อมาได้เรียกชื่อวัดว่า "วัดท่าข้าม" จากเหตุการณ์นี้นายพรานทั้ง 3 ที่ข้ามแม่น้ำ จึงเรียกบริเวณนี้ว่า สามพราน
ดิไอดอลมาสเตอร์ (วิดีโอเกม)
ดิไอดอลมาสเตอร์ (アイドルマスター (Aidorumasutā) ใช้ชื่อที่วางจำหน่ายอย่างเป็นทางการในชื่อ THE iDOLM@STER) เป็นวิดีโอเกมแนวจำลองการสร้างของญี่ปุ่น พัฒนาโดยเมโทร และจัดจำหน่ายโดยนัมโค (ต่อมาคือนัมโคบันไดเกม) ตัวเกมวางจำหน่ายในวันที่ 26 กรกฎาคม 2005 ในรูปแบบเกมตู้ และยังเป็นเกมแรกในชุดวิดีโอเกม ดิไอดอลมาสเตอร์ ตัวเกมถูกพอร์ดลงเครื่องเอกซ์บอกซ์ 360 ในวันที่ 25 มกราคม 2007 ซึ่งถูกเปลี่ยนแปลงและปรับปรุงมากมาย รูปแบบการเล่นและเนื้อเรื่องจะเกี่ยวกับอาชีพของโปรดิวเซอร์เพื่อฝึกฝนไอดอลป๊อปที่คาดหวังระหว่างเดินทางสู่ดารา ซึ่งรวมถึงการจัดตารางเวลาของไอดอล, นำพวกเขาไปทำงาน, ฝึกอบรมพวกเขาในระหว่างเรียน และนำพวกเขาผ่านการคัดเลือก ในขณะที่เกมเพลย์ยังดำเนินต่อไป ความสัมพันธ์จะพัฒนาขึ้นระหว่างไอดอลและโปรดิวเซอร์ของเธอผ่านการพูดคุยกับไอดอลและสร้างความทรงจำที่ดี
การพัฒนาเกมเริ่มขึ้นในปี 2001 เพื่อสร้างเกมตู้ที่จะทำให้ผู้เล่นต้องการกลับมาเล่นทุกวันและเพื่อใช้วัฒนธรรมการแข่งขันที่ล้อมรอบด้วยวิดีโออาร์เขดได้อย่างมีประสิทธิภาพ ตัวเกมได้รับการพัฒนาเพื่อให้ผู้เล่นยกระดับและแข่งขันกับไอดอลของผู้เล่นคนอื่น ๆ ในเครือข่ายระดับชาติ มีการถกเถียงกันเรื่องการพอร์ตเกมตั้งแต่สองเดือนก่อนที่ตัวเกมบนเกมตู้จะเปิดตัว โดยที่เอกซ์บอกซ์ 360 ได้รับเลือกเนื่องจากทีมพัฒนารู้สึกว่าฮาร์ดแวร์ของเอกซ์บอกซ์ 360 และเครือข่ายเอกซ์บอกซ์ไลฟ์สามารถรองรับข้อกำหนดของเกมได้ ตัวเกมดั้งเดิมมี 10 เพลงที่ไอดอลแสดง ซึ่งเพิ่มขึ้นเป็น 16 เพลงในเวอร์ชันเอกซ์บอกซ์ 360 และต่อมาก็ได้วางจำหน่ายในหลายอัลบั้มเพลง ระบบจำลองการสร้างได้รับการอธิบายอย่างง่ายและเข้าใจง่าย และมินิเกมต่าง ๆ ได้รับการอธิบายว่า "เสพติด" อย่างไรก็ตามตัวเกมได้รับการวิพากษ์วิจารณ์ว่านำเสนอมุมมองของโลกไอดอลที่จำกัดและไม่สมจริง
ผลตอบรับ
ดิไอดอลมาสเตอร์ เวอร์ชันพอร์ตลงเอกซ์บอกซ์ 360 ทำยอดขายได้ 25,000 ชุดในสัปดาห์แรกที่วางจำหน่ายและเป็นวิดีโอเกมคอนโซลที่ขายดีที่สุดอันดับที่สิบห้าในญี่ปุ่นในช่วงเวลาที่วางจำหน่าย ตัวเกมเวอร์ชันเอกซ์บอกซ์ 360 ได้รับคะแนนรวม 26 จาก 40 จากนิตยสารวิดีโอเกมญี่ปุ่นแฟมิซือ ตัวเกมเวอร์ชันพอร์ตยังได้รับการบันทึกว่าได้สร้างตัวเลขอัตราการลงชื่อสมัครใช้เอกซ์บอกซ์ไลฟ์ของประเทศญี่ปุ่นสูงขึ้นเกือบเทียบเท่ากับจำนวนคอนโซลที่ขายได้ทั่วโลก
ยุทธการที่นากาชิโนะ
ยุทธการนากาชิโนะ (長篠の戦い Nagashino no Tatakai) เป็นการรบที่ทหารม้าตระกูลทาเคดะเข้าโจมตีปราสาทนากาชิโนะของตระกูลโทกุงาวะ ในช่วงวันที่ 22 มิถุนายน อิเอยาสุได้ทำการส่งตัวโทริอิ ซุนีมงไปขอความช่วยเหลือจากโอดะ แต่ถูกทหารทาเคดะจับกุมและถูกประหาร
โอดะ โนบุนากะจึงรีบส่งทหารเข้ามาช่วยเหลือโทกุงาวะ อิเอยาสุ และโนบุนากะได้ทำการใช้กลยุทธ์ปืนไฟทำการโจมตีทหารม้าทาเคดะจนทหารม้าทาเคดะแตกพ่าย ทางด้านทาเคดะ คัตสึโยรินั้นหนี่กลับแคว้นคาอิอย่างบอบช้ำ ในการรบครั้งนี้ทำให้ชื่อเสียงของทหารม้าฟุริงคะซันถูกบั่นทอนโดยโอดะ โนบุนากะ
เหตุการณ์หลังจากยุทธการนากาชิโนะ
หลังยุทธการนากาชิโนะ อำนาจทางการทหารของตระกูลทาเคดะนั้นลดลงไปมาก จนถึงวันที่ 3 เมษายน ค.ศ.1582 ตระกูลทาเคดะก็ล่มสลายพร้อมกับการตายของทาเคดะ คัตสึโยริในยุทธการเท็นโมคุซัน
ในสมัยใหม่
ภาพยนตร์เรื่อง คาเกมูชา ในปี ค.ศ.1980 ที่กำกับการแสดงโดย อะคิระ คุโรซาว่า แสดงฉากการรบที่นากาชิโนะในช่วงปลายของภาพยนตร์
ในเกมวางแผน โททัลวอร์:โชกุน 2 ผู้เล่นจะได้เล่นเป็นกองทัพของโอดะ โนบุนากะ
Fascaplysinopsis
Fascaplysinopsis เป็นสกุลของฟองน้ำที่อยู่ในวงศ์ Thorectidae มีเพียงสปีชีส์เดียวคือ Fascaplysinopsis reticulata
สปีชีส์ในสกุลนี้พบในมหาสมุทรอินเดียและแปซิฟิก
เขาปูไล
เขาปูไล (Gunung Pulai) เป็นภูเขาในอำเภอกูไล รัฐยะโฮร์ ประเทศมาเลเซีย
ประวัติ
ณ วันที่ 6 กันยายน ค.ศ. 2016 มีการเปิดป่านันทนาการเขาปูไลที่ 1 อีกครั้งหลังปิดไปตั้งแต่ ค.ศ. 2001 เป็นเวลา 15 ปี เนื่องจากมีโคลนท่วมทำให้มีผู้บาดเจ็บและเสียชีวิต 5 ราย
โครงสร้างพื้นฐาน
ภูเขานี้มีหอโทรคมนาคม 3 แห่ง โดยสองแห่งแรกตั้งอยู่บนยอดเขา และอีกอันตั้งอยู่บนยอดที่ต่ำกว่า
อาหารกลางวัน (เบลัซเกซ)
อาหารกลางวัน (ภาษาอังกฤษ: The Lunch) เป็นภาพเขียนสีน้ำมันที่เขียนโดยดิเอโก เบลัซเกซจิตรกรสมัยบาโรกชาวสเปน ที่ปัจจุบันตั้งแสดงอยู่ที่พิพิธภัณฑ์เฮอร์มิทาจ, เซนต์ปีเตอร์สเบิร์กในสหพันธรัฐรัสเซีย
ดิเอโก เบลัซเกซเขียนภาพ “อาหารกลางวัน” เสร็จราวปี ค.ศ. 1617 เป็นภาพของกลุ่มคนนั่งรอบโต๊ะอาหาร โต๊ะปูด้วยผ้าปูโต๊ะที่ไม่เรียบนัก บนโต๊ะมีผลทับทิมสองผลและขนมปังชิ้นใหญ่ ผู้คนที่นั่งอยูรอบโต๊ะก็มีชายสามคน ชายสูงอายุทางด้านซ้ายและชายหนุ่มทางด้านขวาที่ยกมือส่งสัญญาณมาทางผู้ชมภาพเหมือนจะเชิญชวนให้เข้าร่วม ในฉากหลังมีชายอีกคนหนึ่งที่มองตรงมายังผู้ชมภาพขณะที่ชูขวดไวน์พร้อมที่จะเทด้วยสีหน้าที่ร่าเริง ฉากหลังดูเหมือนจะเป็นคอเสื้อ, ถุงหนังและทางด้านขวามีดาบ
สรานนท์ อนุอินทร์
สรานนท์ อนุอินทร์ (เกิด 24 มีนาคม พ.ศ. 2537 ) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับเชียงราย ยูไนเต็ด และทีมชาติไทย
ซิตแซร์นากาแบร์ด
ส่วน พิพิธภัณฑ์—สถาบันการฆ่าล้างเผ่าพันธุ์ชาวอาร์มีเนีย (Armenian Genocide Museum-Institute; Հայոց ցեղասպանության թանգարան-ինստիտուտ, Hayots tseghaspanut'yan tangaran-institut) เปิดทำการในปี พ.ศ. 2538
อัดนัน ยานูไซ
อัดนัน ยานูไซ (Adnan Januzaj; เกิดวันที่ 5 กุมภาพันธ์ ค.ศ. 1995) เป็นนักฟุตบอลอาชีพชาวเบลเยียม ปัจจุบันลงเล่นในตำแหน่งปีก ให้กับอิสตันบูลบาชักเชฮีร์ (ยืมตัวจาก เซบิยา) และทีมชาติเบลเยียม
ก่อนเส้นทางอาชีพ
ยานูไซเกิดในกรุงบรัสเซลส์ โดยมีพ่อ-แม่เป็นชาวคอซอวอ-แอลเบเนีย ขณะที่มีอายุ 10 ปี เขาได้เซ็นสัญญากับอันเดอร์เลคต์ สโมสรในลีกเบลเยียม
แมนเชสเตอร์ยูไนเต็ด
ยานูไซเริ่มต้นอาชีพกับบรัสเซลล์ แต่ได้ย้ายไปร่วมกับทีมอันเดอร์เลคต์ ในปี ค.ศ. 2005 ขณะอายุ 10 ขวบ เขาได้ออกจากทีมมายังแมนเชสเตอร์ยูไนเต็ด ในปี ค.ศ. 2011 ขณะอายุ 16 ปี หลังจากแสดงลีลาทักษะการเล่นที่น่าประทับ
ในช่วงท้ายฤดูกาล 2012–13 เซอร์ อเล็กซ์ เฟอร์กูสัน ได้เรียกตัวเขาขึ้นเป็นผู้เล่นทีมชุดใหญ่ โดยสวมเสื้อหมายเลข 44 แต่เขาก็ไม่รู้อนาคตของตัวเองอีกต่อไป เนื่องจากเซอร์ อเล็กซ์ ได้เกษียณในการคุมสโมสรนัดสุดท้ายกับเวสต์บรอมมิชอัลเบียน
ยืมตัวไปโบรุสซีอาดอร์ทมุนท์
เมื่อวันที่ 31 สิงหาคม ค.ศ. 2015 ยานูไซได้ถูกยืมตัวไปยังโบรุสซีอาดอร์ทมุนท์ สโมสรจากเยอรมันด้วยสัญญายืมตัวทั้งฤดูกาล เมื่อวันที่ 6 มกราคม ค.ศ. 2016 เขาได้ถูกเรียกตัวกลับมายังแมนเชสเตอร์ยูไนเต็ด หลังจากที่ลงเล่นได้เพียง 6 นัด เริ่มต้นเป็นตัวจริง 3 นัด ในครึ่งแรกของฤดูกาล
ยืมตัวไปซันเดอร์แลนด์
เมื่อวันที่ 12 สิงหาคม ค.ศ. 2016 ยานูไซเซ็นสัญญากับทีมซันเดอร์แลนด์ ด้วยสัญญายืมตัวทั้งฤดูกาล โดยร่วมงานกับเดวิด มอยส์ ซึ่งก่อนหน้านี้เคยเป็นผู้จัดการทีมของแมนเชสเตอร์ยูไนเต็ดมาก่อน ในวันถัดมา ยานูไซลงเล่นให้กับทีมครั้งแรกในนัดเปิดสนามพ่ายให้กับแมนเชสเตอร์ซิตี 2–1 และยิงประตูครั้งแรกให้กับทีมในเกมนัดที่สามของเขาพบกับชรูว์สบิวรีทาวน์
ฟิล แจกีเอลกา
ฟีลิป นีโคเดม แจกีเอลกา (Philip Nikodem Jagielka; เกิด 17 สิงหาคม ค.ศ. 1982) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับสโตกซิตีและทีมชาติอังกฤษ
โดยเมื่อก่อนเขาเล่นในตำแหน่งกองกลางตัวกลางให้กับเชฟฟีลด์ยูไนเต็ด แต่เมื่อเขามาอยู่กับเอฟเวอร์ตัน เขาเล่นในตำแหน่งกองหลังตัวกลางหรือเซ็นเตอร์แบ็ก ชีวิตครอบครัว ฟิล แจกีเอลกาเป็นลูกครึ่งโปแลนด์และสกอต มีพี่ชายชื่อ สตีเ;น แจกีเอลกา นักฟุตบอลอาชีพให้กับสโมสรเฮดเนสฟอร์ด ทาวน์
ดยุกแห่งแคลเรนซ์
ดยุกแห่งแคลเรนซ์ (Duke of Clarence) เป็นหนึ่งในบรรดาศักดิ์ดยุกของอังกฤษ โดยพระราชทานให้แก่สมาชิกที่มีอาวุโสน้อยกว่าในพระราชวงศ์ โดยมีการสถาปนาขึ้นมา 5 ครั้ง ครั้งแรกในปี ค.ศ. 1362 สำหรับไลโอเนลแห่งอันทเวิร์พ พระราชโอรสพระองค์ที่ 3 ในสมเด็จพระเจ้าเอ็ดเวิร์ดที่ 3 แห่งอังกฤษ ต่อมาหลังจากพระองค์สิ้นพระชนม์ การสถาปนาในครั้งแรกนี้จึงหมดลง
ครั้งที่สองในปี ค.ศ. 1412 สำหรับทอมัสแห่งแลงคาสเตอร์ พระราชโอรสพระองค์ที่ 2 ในสมเด็จพระเจ้าเฮนรีที่ 4 แห่งอังกฤษ ตำแหน่งสิ้นสุดลงหลังจากที่พระองค์สิ้นพระชนม์เช่นเดียวกัน
ครั้งที่สามในปี ค.ศ. 1461 สำหรับจอร์จ แพลนแทเจเนต พระอนุชาในสมเด็จพระเจ้าเอ็ดเวิร์ดที่ 4 แห่งอังกฤษ
ครั้งต่อไป (ในตำแหน่งดยุกแห่งแคลเร็นซ์และเซนต์แอนดรูว์) ในปี ค.ศ. 1789 สำหรับเจ้าชายวิลเลียม พระราชโอรสพระองค์ที่ 3 ในสมเด็จพระเจ้าจอร์จที่ 3 แห่งสหราชอาณาจักร ต่อมาหลังจากพระองค์ขึ้นครองราชย์ต่อจากพระเชษฐา สมเด็จพระเจ้าจอร์จที่ 4 แห่งสหราชอาณาจักร ในปี ค.ศ. 1830 ตำแหน่งจึงรวมเป็นส่วนพระมหากษัตริย์
ครั้งสุดท้าย (ในตำแหน่งดยุกแห่งแคลเร็นซ์และอาวอนเดล) ในปี ค.ศ. 1890 สำหรับเจ้าฟ้าชายอัลเบิร์ต วิกเตอร์แห่งเวลส์ พระราชโอรสองค์โตในสมเด็จพระเจ้าเอ็ดเวิร์ดที่ 7 แห่งสหราชอาณาจักร ตำแหน่งสิ้นสุดหลังจากพระองค์สิ้นพระชนม์
Strongylacidon
Strongylacidon เป็นสกุลของฟองน้ำที่อยู่ในวงศ์ Chondropsidae
สปีชีส์ในสกุลนี้ ได้แก่:
วาเลรี ฌิสการ์ แด็สแต็ง
วาเลรี มารี เรอเน ฌอร์ฌ ฌิสการ์ แด็สแต็ง (Valéry Marie René Georges Giscard d'Estaing; 2 กุมภาพันธ์ พ.ศ. 2469 – 2 ธันวาคม พ.ศ. 2563) เป็นนักการเมืองชาวฝรั่งเศส ดำรงตำแหน่งประธานาธิบดีระหว่างปีค.ศ. 1974 ถึง 1981
ฌิสการ์เคยดำรงตำแหน่งรัฐมนตรีว่าการกระทรวงการคลังภายใต้นายกรัฐมนตรีฌัก ชาบ็อง-แดลมัส และนายกรัฐมนตรีปีแยร์ แม็สแมร์ ฌิสการ์ชนะการเลือกตั้งประธานาธิบดีในปีค.ศ. 1974 ด้วยคะแนนเสียง 50.8% ของผู้มาใช้สิทธิ์ สามารถเอาชนะฟร็องซัว มีแตร็อง จากพรรคสังคมนิยมไปได้ ฝรั่งเศสภายใต้การนำของมีทัศนคติทางสังคมที่เป็นเสรีมากขึ้นในประเด็นต่างๆ อาทิ เปิดใจเรื่องการหย่าร้าง, ยอมรับการคุมกำเนิด, ยอมรับการทำแท้ง
รัฐบาลของเขามีความพยายามที่จะนำฝรั่งเศสไปสู่ความทันสมัย โครงการที่เป็นกิตติศัพท์ที่สุดในวาระของเขาคือการริเริ่มรถไฟความเร็วสูงเตเฌเว และนโยบายการพึ่งพาพลังงานนิวเคลียร์เป็นแหล่งพลังงานหลักของชาติ อย่างไรก็ตาม คะแนนความนิยมเขาตกต่ำลงอย่างมากหลังวิกฤตการณ์น้ำมัน พ.ศ. 2516 ซึ่งถือเป็นหมุดหมายจุดจบของ "สามทศวรรษแห่งความรุ่งโรจน์" ของฝรั่งเศสหลังสิ้นสุดสงครามโลกครั้งที่สอง ฌิสการ์พ่ายแพ้ต่อมีแตร็องด้วยคะแนนเสียง 48.2% ในการเลือกตั้งประธานาดีครั้งถัดมาในปีค.ศ. 1981
แมว (แก้ความกำกวม)
แมว อาจหมายถึง
แมลีตอปอล
แมลีตอปอล (Меліто́поль) เป็นนครและเทศบาลในแคว้นซาปอริฌเฌียทางภาคตะวันออกเฉียงใต้ของประเทศยูเครน แต่ในปัจจุบันถูกกองทัพรัสเซียยึดครอง ตั้งอยู่ริมฝั่งแม่น้ำมอลอชนาซึ่งไหลผ่านด้านตะวันออกของนครและไหลลงสู่ชะวากทะเลมอลอชนาซึ่งเชื่อมกับทะเลอะซอฟในที่สุด นครมีประชากรประมาณ 150,768 คน (ประมาณการ ค.ศ. 2021)
แมลีตอปอลเป็นเมืองใหญ่ที่สุดเป็นอันดับที่ 2 ของแคว้นซาปอริฌเฌียรองจากซาปอริฌเฌีย และทำหน้าที่เป็นศูนย์กลางการบริหารของเขตแมลีตอปอล
วิทยาลัยการปกครอง
วิทยาลัยการปกครอง (อังกฤษ: Institute of Administration Development) เป็นสถาบันการฝึกอบรมข้าราชการฝ่ายพลเรือน ก่อตั้งเมื่อวันที่ 24 มิถุนายน พ.ศ. 2483 ในสมัยจอมพล ป.พิบูลสงครามเป็นนายกรัฐมนตรี ในสมัยนั้นเรียกว่า "โรงเรียนข้าราชการฝ่ายปกครอง" รับนักศึกษาที่จบมัธยมศึกษาปีที่ 6 เข้ารับการฝึกอบรมเป็นเวลา 2 ปี โดยใช้พระตำหนักสุวัทนาเป็นหอนอนของนักเรียน และพระที่นั่งนงคราญสโมสรเป็นสถานที่ทำงานของเจ้าหน้าที่ มีการศึกษาวิชาที่ว่าด้วยลักษณะกฎหมายอาญา หลักการจับกุม สืบสวน สอบสวนคดีอาญา ประวัติศาสตร์ จรรยาของนักปกครอง ขับรถยนต์ ขี่ม้า และยิงปืน เป็นต้น
ในเวลาต่อมาได้เปลี่ยนมารับผู้สำเร็จการศึกษาอนุปริญญา และปริญญาธรรมศาสตร์บัณฑิต เข้ามาเป็นปลัดอำเภอ โดยมีการพัฒนาขึ้นเป็นลำดับ ดังนี้
โครงสร้างการบริหารงานของวิทยาลัยการปกครอง วิทยาลัยการปกครอง เป็นหน่วยงานที่ขึ้นตรงกับกรมการปกครอง แต่มีลักษณะพิเศษแตกต่างไปจาก สำนักและกองต่าง ฯ ตรงที่มีความเป็นสถาบันด้านการให้การศึกษาอบรมแก่บุคลากรของกรมการปกครอง ทั้งส่วนกลาง ส่วนภูมิภาค ส่วนท้องถิ่น ตลอดจนองค์กรประชาชนต่าง ฯ ดังนั้น คณะรัฐมนตรี จึงมีมติแต่งตั้ง คณะกรรมการวิทยาลัยการปกครองขึ้น เพื่อกำกับ ดูแล และรัฐมนตรีว่าการกระทรวงมหาดไทยได้แต่งตั้งคณะกรรมการบริหารขึ้น เพื่อช่วยเหลือการปฏิบัติงานของวิทยาลัยการปกครอง ดังนี้
1. คณะกรรมการวิทยาลัยการปกครอง คณะรัฐมนตรีมีมติเมื่อวันที่ 23 สิงหาคม 2526 ปรับปรุง และแต่งตั้งคณะกรรมการวิทยาลัยการปกครอง ประกอบด้วย
1.1 คณะกรรมการโดยตำแหน่ง (1) รัฐมนตรีว่าการกระทรวงมหาดไทย ประธานกรรมการ (2) ปลัดกระทรวงมหาดไทย รองประธานกรรมการ (3) เลขาธิการคณะกรรมการข้าราชการพลเรือน หรือผู้แทน กรรมการ (4) เลขาธิการคณะกรรมการพัฒนาการเศรษฐกิจและสังคมแห่งชาติ หรือผู้แทน กรรมการ (5) ผู้อำนวยการสำนักงบประมาณ หรือผู้แทน กรรมการ (6) รองปลัดกระทรวงมหาดไทย (ฝ่ายปกครอง) กรรมการ (7) อธิบดีกรมวิเทศสหการ หรือผู้แทน กรรมการ (8) อธิบดีกรมการปกครอง กรรมการ (9) ผู้อำนวยการสำนักนโยบายและแผนมหาดไทย กรรมการ (10) ผู้ว่าราชการจังหวัดปทุมธานี กรรมการ (11) นายกสันนิบาตเทศบาลแห่งประเทศไทย กรรมการ (12) รองอธิบดีกรมการปกครอง (ฝ่ายราชการบริหารส่วนท้องถิ่น) กรรมการ (13) อธิการบดีสถาบันบัณฑิตพัฒนบริหารศาสตร์ หรือผู้แทน กรรมการ (14) อธิการวิทยาลัยการปกครอง กรรมการและเลขานุการ (15) รองอธิการวิทยาลัยการปกครอง (ฝ่ายวิชาการ)กรรมการและ ผู้ช่วยเลขา ฯ (16) รองอธิการวิทยาลัยการปกครอง (ฝ่ายบริหารการฝึกอบรม) กรรมการและผู้ช่วยเลขา ฯ 1.2 กรรมการผู้ทรงคุณวุฒิ มาจากผู้ทรงคุณวุฒิ 4 ท่าน
ภารกิจของวิทยาลัยการปกครอง วิทยาลัยการปกครอง มีอำนาจหน้าที่ ตามกฎกระทรวง แบ่งส่วนราชการกรมการปกครอง กระทรวงมหาดไทย พ.ศ. ๒๕๕๙ ดังต่อไปนี้ (1) ดำเนินการเกี่ยวกับการฝึกอบรมและพัฒนาข้าราชการ พนักงานราชการ และลูกจ้างของกรม รวมทั้งพนักงานฝ่ายปกครอง (2) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
สัญลักษณ์ของวิทยาลัยการปกครอง[] สัญลักษณ์ของวิทยาลัยการปกครอง เป็นเข็มวิทยฐานะรูปดอกจันทร์นูน 8 แฉก มีรูปสิงห์อยู่ตรงกลาง เปรียบได้กับ มรรค 8 อันเป็นหลักธรรมของนักปกครอง คือ - ความเห็นชอบ - ดำริชอบ - เจรจาชอบ - ทำงานชอบ - เลี้ยงชีพชอบ - เพียรชอบ - ระลึกชอบ - ตั้งใจชอบ คำขวัญของวิทยาลัยการปกครอง คำขวัญของวิทยาลัยการปกครอง สำหรับผู้เข้าอบรมที่ได้มา ร่วมอยู่ ร่วมกิน ร่วมนอน ร่วมทำกิจกรรม ทุกคนจะได้รับการปฏิบัติอย่างเท่าเทียมกันภายใต้คำขวัญว่า  "เรียบ ง่าย ประหยัด สามัคคี มีวินัย ช่วยตนเอง"
สถานที่ฝึกอบรมของวิทยาลัยการปกครอง สถานที่ฝึกอบรมของวิทยาลัยการปกครอง ประกอบด้วย 1. วิทยาลัยการปกครอง  อำเภอธัญบุรี ปัจจุบันตั้งอยู่ที่ เลขที่ 129 หมู่ที่ 2 ถนนรังสิต–นครนายก (คลอง 6) ตำบลรังสิต อำเภอธัญบุรี จังหวัดปทุมธานี 12110 มีอาคารฝึกอบรม 4 อาคาร ๆ ได้แก่ โรงเรียนนายอำเภอ โรงเรียนข้าราชการฝ่ายปกครอง โรงเรียนสืบสวนสอบสวนพนักงานฝ่ายปกครอง และโรงเรียนปลัดอำเภอ โดยชั้นบนเป็นที่พัก ชั้นล่างเป็นสำนักงาน ห้องบรรยายและห้องกิจกรรม นอกจากนี้ยังมีโรงเรียนที่อาศัยพื้นที่อาคารภายในวิทยาลัยการปกครองอีก 2 โรงเรียน ได้แก่ โรงเรียนกำนัน ผู้ใหญ่บ้าน และสถาบันพัฒนาวิชาชีพการทะเบียน สำหรับเป็นที่ปฏิบัติงานของเจ้าหน้าที่ และนอกจากอาคารฝึกอบรมแล้วยังมีอาคารอื่น ๆ ที่ช่วยสนับสนุนการฝึกอบรม เช่นอาคารสำนักอธิการ อาคารศูนย์เทคโนโลยีการฝึกอบรม หอพระพุทธสีหภูมิบาล อาคารโรงอาหาร อาคารสโมสรวิทยาลัยการปกครอง โรงยิมเนเซี่ยม และสนามกีฬาหลายชนิด สามารถรองรับผู้เข้าอบรม ข้าราชการ และประชาชนที่สนใจค้นคว้าหาความรู้ และการออกกำลังกาย 2. ศูนย์การเรียนรู้และฝึกอบรมภาค  ประกอบด้วย 4 ศูนย์ 2.1  ศูนย์การเรียนรู้และฝึกอบรมภาคเหนือ อำเภอดอยสะเก็ด จังหวัดเชียงใหม่ 2.2  ศูนย์การเรียนรู้และฝึกอบรมภาคเหนือ อำเภอบ้านโฮ่ง จังหวัดลำพูน 2.3  ศูนย์การเรียนรู้และฝึกอบรมภาคใต้ อำเภอเมืองสุราษฎร์ธานี จังหวัดสุราษฎร์ธานี
ผู้บริหาร อธิการวิทยาลัยการปกครองคนปัจจุบัน คือ นายวัชรเดช เกียรติชานน
การเดินทาง แผนที่เส้นทางไปยังวิทยาลัยการปกครอง []
ซาลาแมนเดอร์ยักษ์จีน
ซาลาแมนเดอร์ยักษ์จีน (Chinese giant salamander; จีนตัวย่อ: 娃娃鱼; พินอิน: wáwáyú–หวาหวายฺหวี แปลตามตัว "ปลาทารก") เป็นสัตว์ครึ่งบกครึ่งน้ำที่มีขนาดใหญ่ที่สุดในโลก ที่ยังคงสืบทอดเผ่าพันธุ์มาจนถึงปัจจุบัน มีลักษณะรูปร่างหัวกลมแบนใหญ่ ลำตัวแบน ตาเล็กมาก ปากกว้างมาก ภายในปากมีฟันขนาดเล็กจำนวนมาก ที่สามารถใช้ขบกัดได้เป็นอย่างดี หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม  โดยถือว่าเป็นซากดึกดำบรรพ์มีชีวิตอีกจำพวกหนึ่ง ซึ่งอาศัยอยู่บนโลกเป็นเวลากว่า 300 ล้านปีมาแล้ว
ขนาดเมื่อโตเต็มที่ยาวได้ถึงเกือบ 2 เมตร อาศัยอยู่เฉพาะลำธารน้ำที่มีคุณภาพน้ำในเกณฑ์ดี สภาพน้ำไหลแรง มีอุณหภูมิต่ำในป่าดิบทางตอนกลางและตอนใต้ของจีนเท่านั้น เช่น มณฑลส่านซี, มณฑลชิงไห่, มณฑลเสฉวน, มณฑลกวางตุ้ง, มณฑลเจียงซู และมณฑลกวางสี เป็นต้น หากินในเวลากลางคืน กินอาหารจำพวก ปลาและสัตว์มีกระดองชนิดต่าง ๆ  โดยปกติแล้วเป็นสัตว์ที่อยู่อย่างสงบ แต่สามารถจะฉกกัดได้อย่างรุนแรงและดุร้ายเมื่อถูกรบกวน
มีฤดูผสมพันธุ์ในช่วงเดือนสิงหาคมถึงกันยายน วางไข่ได้ครั้งละ 500 ฟอง โดยที่ตัวผู้เป็นผู้ดูแล ไข่มีใช้เวลาฟักประมาณ 50-60 วัน และมีอายุยืนได้ถึง 30 ปี ซึ่งบางตัวพบมีสภาพเป็นอัลบิโน่ด้วย ในปลายปี ค.ศ. 2015 มีการพบซาลาแมนยักษ์จีนตัวหนึ่งในถ้ำ ที่เมืองฉงชิ่ง มีความยาวถึง 1.8 เมตร น้ำหนัก 82 กิโลกรัม คาดว่ามีอายุกว่า 200 ปี
ปัจจุบัน ซาลาแมนเดอร์ยักษ์จีน อยู่ในสภาพที่ใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลาย และถูกจับไปทำเป็นอาหาร ซึ่งเนื้อมีรสชาติเหมือนเนื้อไก่ ปัจจุบัน มีการเพาะขยายพันธุ์ซาลาแมนเดอร์ยักษ์จีนเพื่อการนำไปทำเป็นอาหารและเพื่อการอนุรักษ์ เช่นที่เมืองจางเจียเจี้ย ในมณฑลหูหนาน โดยภายในฟาร์มมีการจัดสภาพแวดล้อมให้เหมือนกับสภาพถิ่นที่อยู่อาศัยจริง ๆ ในธรรมชาติ คือ เหมือนกับลำธารในถ้ำหรือน้ำตก โดยในงานเทศกาลพื้นเมืองของที่นั่นที่จัดติดต่อกัน 3 วัน มีการปรุงอาหารที่ทำจากซาลาแมนเดอร์ยักษ์จีน มีราคาซื้อขายที่แพง เนื้อมีราคาขายกิโลกรัมละ 300 ดอลลาร์สหรัฐ (ประมาณ 10,800 บาท) หนังสามารถนำไปใช้ประโยชน์และหัวใจทำยาจีนแผนโบราณ ถือเป็นรายได้หนึ่งของชาวบ้านท้องถิ่นที่ฉุดให้พ้นจากความยากจน
สถานะของซาลาแมนเดอร์ยักษ์จีนในบัญชีของไซเตสจัดให้อยู่ในบัญชีหมายเลข 1 คือ (Appendix I) ห้ามค้าขาย ห้ามมีไว้ในครอบครอง ยกเว้นเพื่อการศึกษาวิจัยหรือเพาะขยายพันธุ์ ส่วนการรับประทานเนื้อจากการเพาะเลี้ยงนั้นไม่มีความผิดตามกฎหมาย
กระทิง (แก้ความกำกวม)
กระทิง อาจหมายถึง:
ประเทศกาบูเวร์ดีในพาราลิมปิกฤดูร้อน 2016
ประเทศกาบูเวร์ดี เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติกาบูเวร์ดีเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
กรีฑา
ผลการแข่งขันดังนี้ :
ภูมินทร์ ลีธีระประเสริฐ
นายแพทย์ ภูมินทร์ ลีธีระประเสริฐ รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ สมาชิกสภาผู้แทนราษฎรจังหวัดศรีสะเกษ และ อดีตสมาชิกสภาผู้แทนราษฎรแบบบัญชีรายชื่อ รวม 4 สมัย
ประวัติ
นายแพทย์ภูมินทร์ เกิดเมื่อวันที่ 1 พฤศจิกายน พ.ศ. 2506 ที่ตำบลบัวใหญ่ อำเภอบัวใหญ่ จังหวัดนครราชสีมา ปัจจุบันพำนักที่ตำบลหนองหญ้าลาด อำเภอกันทรลักษ์ จังหวัดศรีสะเกษ สำเร็จการศึกษา แพทยศาสตรบัณฑิต จาก คณะแพทยศาสตร์ศิริราชพยาบาล มหาวิทยาลัยมหิดล เมื่อปีการศึกษา 2529 (ร่วมรุ่นกับ นายแพทย์ชลน่าน ศรีแก้ว และ นายแพทย์บัญญัติ เจตนจันทร์)
การทำงาน
นายแพทย์ภูมินทร์ เข้าสู่การเมืองเป็นสมาชิกสภาผู้แทนราษฎรจังหวัดศรีสะเกษ สังกัดพรรคความหวังใหม่ ในการเลือกตั้งเดือนกันยายน พ.ศ. 2535 และการเลือกตั้ง พ.ศ. 2539 ต่อมาในการเลือกตั้ง พ.ศ. 2544 จึงย้ายมาลงสมัครและได้รับเลือกตั้งเป็นสมาชิกสภาผู้แทนราษฎรในแบบบัญชีรายชื่อ สังกัดพรรคไทยรักไทย
นายแพทย์ภูมินทร์ ได้รับแต่งตั้งเป็นประจำสำนักนายกรัฐมนตรี ในปี พ.ศ. 2538 และรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ เมื่อวันที่ 9 มิถุนายน พ.ศ. 2552 และ ได้ลาออกจากตำแหน่งเมื่อวันที่ 9 มิถุนายน พ.ศ. 2553 ซึงเป็นเป็นการทำงานครบ 1 ปี ของ นายแพทย์ภูมินทร์
ในการเลือกตั้ง พ.ศ. 2554 ได้ลงสมัครสมาชิกสภาผู้แทนราษฎร จังหวัดศรีสะเกษ เขตเลือกตั้งที่ 3 (อำเภอกันทรลักษ์ ยกเว้นตำบลภูเงิน) ในสังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนางอุดมลักษณ์ เพ็งนรพัฒน์ จากพรรคภูมิใจไทย เพียง 500 คะแนน และในปี 2562 เขาลงสมัครในเขตเลือกตั้งเดิม ในนามพรรคพลังประชารัฐ แต่ไม่ได้รับเลือกตั้ง
ต่อมาในปี 2564 จึงย้ายไปสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฏรจังหวัดศรีสะเกษ เขต4 พรรคเพื่อไทยอีกครั้ง ใน พ.ศ. 2566 เอาชนะนางอุดมลักษณ์ เพ็งนรพัฒน์อดีตสส.พรรคภูมิใจไทย
วัดโพธิ์เลื่อน (จังหวัดปทุมธานี)
วัดโพธิ์เลื่อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านกระแชง อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 6 ไร่ 3 งาน 88 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 68 ตารางวา
วัดโพธิ์เลื่อนสร้างประมาณ พ.ศ. 2352 ในสมัยพระบาทสมเด็จพระพุทธยอดฟ้าจุฬาโลกมหาราชตอนปลาย เดิมมีนามว่า วัดอำมาตยาราม ได้รับพระราชทานวิสุงคามสีมาประมาณ พ.ศ. 2356 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2448
อาคารเสนาสนะที่สำคัญ ได้แก่ อุโบสถเป็นรูปสำเภา มีลวดลายดอกไม้สามดอกที่ยอดใบเสมา กลางใบ และบริเวณฐานของใบเสมา จึงทราบว่าเป็นศิลปะที่เกิดขึ้นในช่วงรัชสมัยของพระบาทสมเด็จพระนั่งเกล้าเจ้าอยู่หัว อุโบสถหลังนี้ใช้วิธีการของคนโบราณในการสร้างอุโบสถซึ่งสมัยนั้นยังไม่มีการวางเสาเข็ม จึงวางโอ่งหรือตุ่ม ซึ่งภายในโอ่งจะมีอากาศเป็นแรงดันรับน้ำหนักอุโบสถ โดยจะฝังในลักษณะที่เอาปากโอ่งคว่ำ กุฏิสงฆ์จำนวน 9 หลัง และมีหอสวดมนต์ ศาลาการเปรียญ
โมฮัมเหม็ด ฮาวัดเล มาดาร์
โมฮัมเหม็ด ฮาวัดเล มาดาร์ (Maxamed Hawaadlee Madar, محمد حواضلي المدار) (เกิด พ.ศ. 2473) เป็นนายกรัฐมนตรีโซมาเลียตั้งแต่ 3 กันยายน พ.ศ. 2533 ถึง 24 มกราคม พ.ศ. 2534 และเป็นอดีตสมาชิกของพรรคสังคมนิยมปฏิวัติโซมาลี เขาดำรงตำแหน่งอยู่ไม่กี่เดือนก่อนที่จะเกิดสงครามกลางเมืองโซมาเลีย
ลูกชายของเขา ฮัสซัน กูล ถูกฆาตกรรมโดยแก๊งที่สถานีบริการน้ำมันหลังจากความบาดหมางเล็ก ๆ น้อย ๆ ในแล็ดโบร๊กส์สามวันก่อนหน้านั้น
ภาคีนกฟีนิกซ์
ภาคีนกฟีนิกซ์ (Order of the Phoenix) เป็นองค์การลับในชุดหนังสือบันเทิงคดีแฮร์รี่ พอตเตอร์ เขียนโดย เจ. เค. โรว์ลิง อัลบัส ดัมเบิลดอร์เป็นผู้ก่อตั้ง เพื่อต่อสู้กับลอร์ดโวลเดอมอร์และสมุนผู้เสพความตาย ภาคีฯ เป็นชื่อของหนังสือเล่มที่ห้าในชุด ชื่อ แฮร์รี่ พอตเตอร์กับภาคีนกฟีนิกซ์
ภาคีรุ่นบุกเบิก
ส่วนที่บาดเจ็บสาหัสได้แก่ แฟรงค์ ลองบัตทอมและอลิซ ลองบัตทอม
แต่อย่างไรก็ตามเซเวอรัส สเนป สายลับสองหน้าของดัมเบิลดอร์ ที่อดีตเคยพักดีต่อโวลเดอมอร์ได้ยินคำทำนายเรื่องผู้มีอำนาจที่จะปราบโวลเดอมอร์ และนำคำทำนายไปบอกกับโวลเดอมอร์และโวลเดอมอร์ตัดสินใจจะฆ่าผู้ที่ถูกทำนายซึ่งคนผู้นั้นมีอยู่สองคนนั่นคือ แฮร์รี่ พอตเตอร์และเนวิลล์ ลองบัตทอม แต่โวลเดอมอร์เลือกที่จะฆ่าแฮร์รี่จึงบุกไปบ้านของเขาในคืนวันฮาโลวีนและสังหารเจมส์และลิลี่ พอตเตอร์ แต่ไม่สามารถฆ่าแฮร์รี่ได้และถูกคาถาย้อนกลับทำให้โวลเดอมอร์สูญสลายซึ่งอำนาจ ภาคีจึงหมดหน้าที่ลง
การรวมตัวและการสูญเสีย
หลังจากจบภารกิจที่3 ในการประลองเวทไตรภาคี ซึ่งดัมเบิลดอร์รู้โวลเดอมอร์กลับมาแล้วในฐานะของลอร์ดโวลเดอมอร์ผู้ยิ่งใหญ่และมีพลังอำนาจมากมาย ดัมเบิลดอร์แจ้งข่าวและเตรียมรวบรวมสมาชิกภาคีอีกครั้ง โดยใช้กองบัญชาการเดิมนั่นก็คือบ้านเลขที่ 12 กริมโมลด์เพลสของตระกูลแบล็ก และพยายามรวบรวมสมาชิกภาคีที่เหลือรอดจากสงครามอำนาจมืดครั้งที่แล้ว แต่อย่างไรก็ตามสมาชิกของภาคีเหลือเพียงไม่กี่สิบคนในขณะที่กองทัพโวลเดอมอร์กำลังเข้มแข็งขึ้น ดัมเบิลดอร์รวมกองทัพเพื่อต่อต้าน และเวลาผ่านพ้นไปสมาชิกภาคีก็ต้องตายไปอีกหนึ่งคนนั่นคือ ซีเรียส แบล็กที่ตกลงม่านมรณะที่กองปริศนา โวลเดอมอร์เข้มแข็งขึ้น และเสาหลักของภาคีอย่างดัมเบิลดอร์ตายไป ทำให้ภาคีเริ่มอ่อนกำลังลง ในภาค7ภาคีสูญเสีย แม้ดอาย-มู้ดดี้ และโวลเดอมอร์ยึดกระทรวงได้สำเร็จ พวกภาคีพยายามจะต่อต้านให้มากที่สุด และในสงครามฮอกวอตส์สมาชิกภาคีต่อสู้อย่างถึงที่สุด และต้องสูญเสีย รีมัส ลูปินและนิมเฟอดอร่า ท็องค์ แต่แฮร์รี่สามารถปราบโวลเดอมอร์ลงได้ ทำให้พวกผู้เสพความตายหนีไปบ้าง ตายบ้าง ติดคุกบ้าง แต่อำนาจมืดก็ไม่เคยเกิดขึ้นอีกเลยหลังโวลเดอมอร์ตาย เป็นอันจบกองบัญชาการภาคีนกฟีนิกซ์ที่ต่อสู้ร่วมกันมาหลายปี
ซิเรียส แบล็ก
ซิเรียสเป็นคนรักสนุก ใจร้อน และวู่วามตั้งแต่สมัยยังเป็นวัยรุ่น ทำให้เขาเข้ากันกับเจมส์ พอตเตอร์ได้ดี เพราะมีนิสัยชอบแกล้งคนเหมือนกัน และถ้ามีโอกาสเขามักจะสาป เซเวอร์รัส สเนป ศัตรูอันดับหนึ่งของเขาอยู่เสมอ ทำให้สเนปแค้นใจมากแต่ไม่สามารถทำอะไรได้ เมื่อแฮร์รี่เข้ามาเรียนในฮอกวอร์ตจึงถูกสเนปซึ่งเคียดแค้นซีเรียสและพ่อของเขากลั่นแกล้งและหาเรื่องจับผิดอยู่เสมอ ซิเรียส แบล็กเป็น แอนนิเมจัส ที่ไม่ได้ขึ้นทะเบียนอย่างถูกกฎหมายร่วมกับเพื่อนของเขาสองคน คือ เจมส์ พอตเตอร์ และ ปีเตอร์ เพติกรูว์ ซึ่งซิเรียสสามารถแปลงร่างเป็นสุนัขตัวใหญ่สีดำ ฉายาว่า เท้าปุย  ซิเรียส แบล็กหนีออกจากบ้านเมื่ออายุสิบห้าปี และถูกตัดออกจากตระกูล ได้มีการกล่าวถึงซิเรียส แบล็กครั้งแรกในภาค "แฮร์รี่ พอตเตอร์กับนักโทษอาซคาบัน" เขาเป็นเพื่อนสนิทของเจมส์ พอตเตอร์ และเป็นพ่อทูนหัวของแฮร์รี่ ถูกเข้าใจผิดว่าเป็นฆาตกรฆ่าเพื่อนของตัวเอง และทรยศบอกที่ซ่อนของครอบครัวพอตเตอร์แก่โวลเดอมอร์ ทำให้ติดคุกอัซคาบัน แต่แหกคุกได้สำเร็จ แฮร์รี่ได้รู้ความจริงและช่วยให้ซิเรียสหนีไปได้ เขาได้ให้สถานที่คือบ้านเลขที่ 12 กริมโมลด์เพลสของตระกูลแบล็กเป็นกองบัญชาการของภาคี ซิเรียส แบล็กได้ไปช่วยเหลือแฮร์รี่ ภายหลังที่เขาถูกโวลเดอมอร์หลอกล่อให้มาที่กระทรวงเวทมตร์ แต่ซิเรียสได้ถูกเบลลาทริกซ์ เลสแตรงจ์ ลูกพี่ลูกน้องของเขาที่เป็นผู้เสพความตายฆ่าตาย
เขาพ้นผิดในภาค 6 แฮร์รี่ พอตเตอร์กับเจ้าชายเลือดผสม หลังจากที่ถูกสังหารในกระทรวงเวทมนตร์ ทิ้งมรดกทั้งหมดของตระกูลแบล็กไว้ให้แก่แฮร์รี่ ซิเรียสปรากฏตัวครั้งสุดท้ายในฐานะวิญญาณที่ออกมาจากหินชุบวิญญาณ หนึ่งในสามของเครื่องรางยมทูต เขาได้สัญญากับแฮร์รี่ที่จะยืนเคียงข้างจนวาระสุดท้ายในขณะที่แฮร์รีกำลังจะไปเผชิญหน้ากับความตาย ซิเรียสยังเป็นสมาชิกภาคีรุ่นบุกเบิก และผู้ร่วมเขียนแผนที่ตัวกวน ซิเรียส แบล็ก มีน้องชายหนึ่งคน ชื่อว่าเรกูลัส แบล็ก หรือ ร.อ.บ. อดีตผู้เสพความตายที่ได้ขโมยล็อกเกตแห่งสลิธีรินเพื่อนำไปทำลายทิ้ง
ดีดาลัส ดิกเกิล
ดิกเกิลทำหน้าที่ดูแลแฮรี่ พอตเตอร์ตอนเขายังเด็ก ดิกเกิลเคยทักทายแฮรี่ ระหว่างที่เขาไปซื้อของกับป้าเพ็ตทูเนีย เขาปรากฏตัวทักทายแฮรี่ พอตเตอร์ ที่ร้านหม้อใหญ่รั่ว ต่อมาเขาทำหน้าที่พาญาติของแฮรี่ พอตเตอร์ไปยังที่ปลอดภัยร่วมกับ เฮสเทีย โจนส์ ในสงครามครั้งนี้เขาสูญเสียบ้านพักไปเนื่องจากผู้เสพความตายลงมือเผาบ้านของเขา
นิมฟาดอร่า ท็องส์
นิมฟาดอร่า ท็องส์ มีฐานะเป็นหลานของเบลลาทริกซ์ เลสแตรงจ์ เป็นแม่มดประเภทเมตามอร์ฟเมกัส คือ สามารถเปลี่ยนรูปร่างได้ตามปรารถนา ทำให้เป็นที่ชื่นชอบของเฮอร์ไมโอนี่และจินนี่เป็นอย่างมาก อย่างไรก็ตาม เธอมีนิสัยที่ซุ่มซ่ามเป็นอย่างมาก ในเล่ม 6 แฮร์รี่กับเพื่อนสังเกตถึงความเปลี่ยนไปของเธอ ประกอบกับคิดว่าผู้พิทักษ์รูปใหม่ของเธอคือซิเรียส จึงคิดว่าเธอหลงรักซิเรียส แต่ในที่สุด คนที่เธอหลงรักคือ ลูปิน และผู้พิทักษ์ดังกล่าวนั้นคือรูปมนุษย์หมาป่า
ในเล่ม 7 เธอได้แต่งงานกับลูปิน แต่ลูปินไม่ได้มีความสุขเลยเพราะคิดว่าลูกที่จะเกิดมาของเขาจะเป็นมนุษย์หมาป่าอย่างตัวลูปินเอง ทำให้แฮร์รี่ต่อว่า แต่สุดท้ายลูปินก็ได้กลับไปอยู่กับท็องส์ เธอคลอดลูกชื่อ เท็ดดี้ รีมัส ลูปิน ซึ่งไม่ได้เป็นมนุษย์หมาป่า แต่เป็นเมตามอร์ฟเมกัสเหมือนเธอ ท็องส์สูญเสียพ่อของเธอจากการถูกผู้เสพความตายและนักล่าค่าหัวตามล่า สุดท้ายเธอเสียชีวิตในการต่อสู้ที่ฮอกวอตส์ด้วยฝีมือของผู้เสพความตายเช่นเดียวกับลูปิน
อลาสเตอร์ มู้ดดี้
อลาสเตอร์ มู้ดดี้ หรือ 'แม้ด-อาย' มู้ดดี้ ปรากฏตัวตอนแรกของแฮร์รี่ พอตเตอร์กับถ้วยอัคนี จากการเชิญของศาสตราจารย์อัลบัส ดัมเบิลดอร์ เพื่อเข้ามาเป็นอาจารย์สอนวิชาป้องกันตัวจากศาสตร์มืด เขาคือมือปราบมารที่มีชื่อเสียงที่สุดคนหนึ่ง มีบาดแผลทั่วร่างกายและมีลูกตาพิเศษที่สามารถมองข้างหลังได้ สุดท้ายได้มีการเปิดเผยว่าแท้จริงอลาสเตอร์ มู้ดดี้คือ บาร์ตี้ เคราช์ จูเนียร์ ลูกสมุนของลอร์ดโวลเดอมอร์ที่ปลอมตัวมา โดยจับอลาสเตอร์ มู้ดดี้ตัวจริงขังไว้ในหีบเวทมนตร์เป็นเวลา 9 เดือน และถูกช่วยออกมาได้ในตอนท้าย ในภาคสุดท้ายมู้ดดี้โดนคำสาปพิฆาตของลอร์ดโวเดอมอร์เข้าหน้าอย่างจังและตกจากไม้กวาดตายในที่สุด อย่างไรก็ตาม ภายหลังแฮร์รี่พบว่าลูกตามองหลังของแม้ด-อายได้ถูกขโมยมาติดไว้ที่หน้าห้องทำงานของอัมบริดจ์ ซึ่งเขาได้ขโมยมาและนำไปฝังไว้ในป่าเพื่อรำลึกถึงแม้ด-อาย
คิงสลีย์ ชักเคิลโบลต์
เป็นมือปราบมารที่มีความสามารถมากคนหนึ่ง ทำงานเป็นเลขานุการนายกรัฐมนตรีของมักเกิ้ลเพื่อจับตาไม่ให้ผู้เสพความตายใช้คาถาทำร้าย คือหนึ่งในสมาชิกภาคีที่ได้เข้าร่วมการต่อสู้ในสงครามฮอกวอตส์ ภายหลังการล่มสลายของโวลเดอมอร์และผู้เสพความตาย เขาได้ขึ้นดำรงตำแหน่งรัฐมนตรีกระทรวงเวทมนตร์ผู้พิทักษ์​ของเขาคือสกุลลิงซ์​
อาเบอร์ฟอร์ธ ดัมเบิลดอร์
อาเบอร์ฟอร์ธ ดัมเบิลดอร์ (Aberforth Dumbledore) เป็นน้องชายของอัลบัส ดัมเบิลดอร์ซึ่งมีอายุน้อยกว่าเขาสามปี และมีน้องสาวชื่อแอรีอานนาซึ่งเมื่อเธออายุหกขวบ เธอป่วยหลังจากที่เด็กมักเกิ้ลสามคนทำร้ายเธอหลังจากที่เห็นว่าเธอใช้เวทมนตร์ พ่อของเขาได้ทำร้ายเด็กสามคนนั้นจึงถูกส่งไปอยู่ในคุกอัซคาบันตลอดชีวิต เพื่อปกป้องแอรีอานนาไม่ให้ถูกนำไปขังที่โรงพยาบาลเซนต์มังโกตลอดชีวิต เนื่องจากเธอควบคุมเวทมนตร์ไม่ได้ เคนดราจึงพาครอบครัวย้ายไปอยู่ที่ก็อดดริกส์โฮลโล่ โดยปฏิเสธมิตรภาพใด ๆ จากบ้านใกล้เรือนเคียง เพื่อนบ้านจึงมักจะคิดว่าแอรีอานนาเป็นสควิบ
อาเบอร์ฟอร์ธ เริ่มเข้าเรียนที่โรงเรียนคาถาพ่อมดแม่มดและเวทมนตร์ศาสตร์ฮอกวอตส์ ระหว่างปี 1895 ถึงปี 1902 ต่อมาภายหลังเคนดรา แม่ของเขาและน้องสาวก็เสียชีวิตลง จากความสูญเสียและความตึงเครียดหลาย ๆ อย่างที่เกิดขึ้นทำให้ อาเบอร์ฟอร์ธ ไม่มีความสัมพันธ์ที่ดีกับ อัลบัส ดัมเบิลดอร์ พี่ชายเท่าไหร่นัก นอกจากนี้ อาเบอร์ฟอร์ธยังเป็นเจ้าของผับเล็กๆ อยู่ด้านล่างหมู่บ้านฮอกส์มี้ด และยังเป็นหนึ่งในสมาชิกกลุ่ม ภาคีนกฟินิกซ์ในระหว่างสงครามโลกเวทมนตร์ครั้งที่หนึ่ง
ในภาพยนตร์ Jim McManus รับบทบาทอาเบอร์ฟอร์ธในตอนภาคีนกฟีนิกซ์ แต่มีบทบาทน้อยมาก และ Ciarán Hinds เป็นผู้รับบทบาทอาเบอร์ฟอร์ธในตอนเครื่องรางยมทูตภาคที่ 2
เฟลอร์ เดอลากูร์
เฟลอร์ เดอลากูร์ เป็นภาษาฝรั่งเศส แปลว่า Flower of the Court (ดอกไม้แห่งสำนัก) เธอเป็นตัวแทนของวิทยาลัยแห่งเวทมนตร์โบซ์บาตง ในการแข่งขันประลองเวทไตรภาคีในแฮร์รี่ พอตเตอร์ กับถ้วยอัคนีเธอใช้ไม้กายสิทธิ์เป็นไม้โรสวู้ดยาวเก้านิ้วครึ่งภายในบรรจุผมเส้นหนึ่งจากศีรษะของวีลาซึ่งเป็นเส้นผมคุณยายท่านหนึ่งของเธอ อย่างไรก็ตามเธอไม่ผ่านร่วมการแข่งขันการแข่งขันภารกิจที่ 2 เนื่องจากไม่สามารถผ่านกรินดี้โลว์ได้ เธอมีน้องสาวชื่อกาเบรียล เดอร์ลากูร์​ ซึ่งแฮรี่ช่วยจากการเป็นตัวประกันเนื่องจากกังวลว่านางจะถึงแก่ความตายเพราะจมน้ำ
ในภาคเจ็ด แฮร์รี่ พอตเตอร์กับเครื่องรางยมทูต เฟลอร์ เดอลากูร์แต่งงานกับบิล วีสลีย์ พี่ชายของรอน วีสลีย์ ทั้งคู่สร้างกระท่อมเปลือกหอยขึ้นเพื่อเป็นบ้าน และมีลูกด้วยกันสามคนชื่อ วิกตัวร์ วีสลีย์(หญิง) โดมินิค วีสลีย์(หญิง) และ หลุยส์ วีสลีย์(ชาย) และคนที่มารับบทเป็นเฟลอร์ในเรื่องแฮร์รี่ พอตเตอร์ก็คือ เครมองซ์ โพเอชีย์ นักแสดงสาวชาวฝรั่งเศส
บิล วีสลีย์
วิลเลียม อาร์เธอร์ "บิล" วีสลีย์ (เกิด 29 พฤศจิกายน พ.ศ. 2513) เป็นตัวละครตัวหนึ่งในแฮร์รี่ พอตเตอร์และเป็นลูกของอาร์เธอร์และมอลลี่ วีสลีย์ซึ่งพี่น้องของเขาประกอบด้วยชาลี เพอร์ซี่ เฟร็ด จอร์จ รอนและจินนี่ ทั้งหมดอาศัยอยู่ในบ้านที่เรียกว่า "บ้านโพรงกระต่าย"เรียนจบจากโรงเรียนพ่อมดแม่มดและเวทมนตร์ศาสตร์ฮอกวอตส์ เคยเป็นประธานนักเรียน ปัจจุบันทำงานที่ ธนาคารกริงกอตส์ในอียีปต์ ในภาค 6 ถูกเฟนเรีย เกรย์แบ็ก ทำร้ายทำให้มีนิสัยคล้ายมนุษย์หมาป่า ในภาค7 ได้แต่งงานกับเฟลอร์ เดอลากูร์ทั้งคู่สร้างกระท่อมเปลือกหอยขึ้นเพื่อเป็นบ้าน มีลูกทั้งหมด 3 คน คือ victoire (หญิง) dominique (หญิง) และ louis (ชาย)
ชาลี วีสลีย์
พี่ชายของรอนเชี่ยวชาญเรื่องมังกรมีบทบาทในการนำพ่อมดแม่มดจากต่างชาติเข้าร่วมสงคราม
อาร์เธอร์ วีสลีย์
อาร์เธอร์ วีสลีย์ เป็นตัวละครในหนังสือวรรณกรรมเยาวชนชุดแฮร์รี่ พอตเตอร์ เขาเป็นพ่อของรอน วีสลีย์ ทำงานเป็นหัวหน้ากองการใช้สิ่งประดิษฐ์ของมักเกิ้ลในทางที่ผิดซึ่งเป็นหน่วยงานของกระทรวงเวทมนตร์ แต่เขาก็มีรายได้ไม่เพียงพอต่อครอบครัว ดังนั้น สิ่งของเครื่องใช้ต่าง ๆ ของรอน จึงเป็นของมือสองที่ผ่านการใช้มาแล้ว เขามีตำแหน่ง หัวหน้ากองการควบคุมการใช้สิ่งประดิษฐ์ของมักเกิ้ลในทางที่ผิด และเป็นสมาชิกของภาคีนกฟีนิกส์รุ่นที่สอง เขาเป็นคนที่คลั่งไคล้ในสิ่งประดิษฐ์ของพวกมักเกิ้ลมากเป็นพิเศษ และยังเคยมีรถฟอร์ดแองเกลียของมักเกิ้ล โดยเขาได้ดัดแปลงเครื่องยนต์ และ เสกคาถาให้มันบินได้ด้วย ซึ่งดูจะขัดแย้งกับตำแหน่งหน้าที่การงานของเขา อาเธอร์แต่งงานกับ มอลลี่ พรีเวตต์ (Molly Prewett) และอาศัยอยู่ด้วยกันที่ บ้านโพรงกระต่าย โดยมีลูกชายทั้งหมด 6 คน ได้แก่ บิล, ชาลี , เพอร์ซี่ , เฟร็ด , จอร์จ และ รอน วีสลีย์ และลูกสาวทั้งหมด 1 คน คือ จินนี่ วีสลีย์ และด้วยการที่เขามีลูกๆรวมกันทั้งหมดถึง 7 คน ทำให้เขามีค่าใช้จ่ายภายในครอบครัวมากกว่าครอบครัวอื่นๆ ทำให้ลูกๆแต่ละคนของเขาต้องใช้เสื้อผ้าและ อุปกรณ์การเรียนที่เป็นมรดกตกทอดจากพี่ๆ อาเธอร์ไม่ค่อยจะถูกกับ ลูเซียส มัลฟอยซักเท่าไหร่เพราะด้วยตำแหน่งหน้าที่การงานของเขา
อาเธอร์เคยได้รับบาดเจ็บหนักมาแล้ว เมื่อครั้งทำงานให้กับภาคีนกฟินิกส์ในการอยู่เฝ้ายามที่กองปริศนา กระทรวงเวทมนตร์ โดยเขาถูก นากินี งูของโวลเดอมอร์ เข้าโจมตี แต่เพราะแฮร์รี่ พอตเตอร์ เห็นภาพนิมิตว่าเขาถูกทำร้าย เขาจึงได้รับการช่วยเหลืออย่างทันท่วงทีและถูกส่งไปรักษาตัวที่โรงพยาบาลเซนต์มังโกจนหายเป็นปกติดี
ในภาค 7 เขารับตำแหน่งใหม่เป็น หัวหน้าสำนักงานสืบค้นและริบคาถาป้องกันตัวและวัตถุคุ้มครองภัยปลอม
มอลลี่ วีสลีย์
เป็นภรรยาของอาเธอร์ วีสลีย์ เธอคือมารดาของบิล, ชาลี, เพอร์ซี่, เฟร็ด, จอร์จ,รอน และจินนี่ วีสลีย์ มอลลี่นั้นรักแฮร์รี่เหมือนลูกของเธอ เธอปรากฏตัวครั้งแรกในเล่ม 1 โดยเป็นผู้ชี้ทางให้แฮร์รี่เข้าไปยังชานชาลาที่เก้าเศษสามส่วนสี่ หลังจากนั้น ฉากที่เธอจะออกมามักอยู่ในรูปแม่บ้านเจ้าเนื้อจิตใจงาม แต่ในเล่ม 5 เธอมักมีปากเสียงกับซิเรียส แบล็กเนื่องจากความคิดเห็นที่ไม่ตรงกัน และมันดังกัส เฟล็ทเชอร์ เนื่องจากความประพฤติของมันดังกัสเอง ในเล่ม 7 เธอได้เข้าร่วมการต่อสู้ที่ฮอกวอตส์และได้สังหารเบลลาทริกซ์ เลสแตรงจ์ ซึ่งเป็นมือขวาของโวลเดอมอร์ลง เนื่องจากเบลลาทริกซ์นั้นได้พยายามฆ่าจินนี่ ลูกสาวของเธอ สุดท้ายมอลลี่ได้พ้นผิดจากการสังหารดังกล่าว
อรอรีย์
อรอรีย์ จุฬารัตน์ หรือรู้จักกันในนาม อรอรีย์ เป็นนักร้อง-นักดนตรีกรัจน์หญิงชาวไทยในช่วงยุคอัลเทอร์เนทีฟกำลังเฟื่องฟู  อรอรีย์ประสบความสำเร็จมีชื่อเสียงโด่งดังตั้งแต่ผลงานเพลงชิ้นแรกๆ ที่สังกัดค่ายเบเกอรี่มิวสิค ในปี พ.ศ. 2538 โดยเฉพาะอย่างยิ่งเป็นที่รู้จักจากผลงานเพลงสร้างชื่อ เช่น แล้วเธอ (Between Us) ระหว่างเรา เรา และ อดทนรอฉัน โดยได้รับความสนใจและได้รับความนิยมเป็นอย่างมากจากกลุ่มคนฟังเพลงนอกกระแส ถือได้ว่าอรอรีย์เป็นนักร้อง-นักดนตรีกรันจ์หญิงคนแรกๆของประเทศไทย และเป็นผู้จุดกระแสให้แนวเพลงกรันจ์ ได้รับความนิยมในประเทศไทย ปัจจุบันอรอรีย์ จุฬารัตน์ดำรงตำแหน่งคณะกรรมการผู้จัดการ บริษัท ทรีไลอ้อนส์ จำกัด ผู้ผลิตรายการกระจกหกด้าน และยังคงทำงานและผลิตผลงานเพลงต่อเนื่อง
ประวัติ
อรอรีย์ จุฬารัตน์  เป็นบุตรสาวคนสุดท้องจากทั้งหมด 4 คน ประกอบด้วย จุฬาพิช มณีวงศ์, ดร.จุฬิศพงศ์, อลงกรณ์ และอรอรีย์ จุฬารัตน์  มารดาคือ นางสุชาดี มณีวงศ์ เจ้าของบริษัท ทริลเลียนส์และทริไลอ้อนส์ และเป็นผู้พากย์เสียงรายการกระจกหกด้าน ทางช่องเจ็ดสี
ด้านการศึกษา
อรอรีย์สำเร็จการศึกษาระดับประถมศึกษาจากโรงเรียนอัมพรไพศาล และสำเร็จการศึกษาระดับมัธยมศึกษาจากโรงเรียนเขมะสิริอนุสสรณ์  หลังสำเร็จการศึกษาระดับอุดมศึกษาจากเบอร์มิงแฮม ประเทศอังกฤษ สาขาซาวด์เอ็นจิเนียร์(วิศวกรเสียง) อรอรีย์ก็ได้เดินทางกลับประเทศไทย